CELEX: 32006D0335
Language: el
Date: 2006-05-08 00:00:00
Title: 2006/335/ΕΚ: Απόφαση της Επιτροπής, της  8ης Μαΐου 2006 , που επιτρέπει στη Δημοκρατία της Πολωνίας να απαγορεύει στην επικράτειά της τη χρήση δεκαέξι γενετικώς τροποποιημένων ποικιλιών αραβοσίτου με τη γενετική τροποποίηση MON 810, εγγεγραμμένων στον κοινό κατάλογο ποικιλιών καλλιεργούμενων φυτικών ειδών, δυνάμει της οδηγίας 2002/53/ΕΚ του Συμβουλίου  [κοινοποιηθείσα υπό τον αριθμό Ε(2006) 1795]

11.5.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 124/26
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 8ης Μαΐου 2006
   που επιτρέπει στη Δημοκρατία της Πολωνίας να απαγορεύει στην επικράτειά της τη χρήση δεκαέξι γενετικώς τροποποιημένων ποικιλιών αραβοσίτου με τη γενετική τροποποίηση MON 810, εγγεγραμμένων στον κοινό κατάλογο ποικιλιών καλλιεργούμενων φυτικών ειδών, δυνάμει της οδηγίας 2002/53/ΕΚ του Συμβουλίου
   [κοινοποιηθείσα υπό τον αριθμό Ε(2006) 1795]
   (Το κείμενο στην πολωνική γλώσσα είναι το μόνο αυθεντικό)
   (2006/335/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 2002/53/ΕΚ του Συμβουλίου, της 13ης Ιουνίου 2002, περί του κοινού καταλόγου ποικιλιών καλλιεργούμενων φυτικών ειδών (1), και ιδίως το άρθρο 16 παράγραφος 2 στοιχείο β),
   Εκτιμώντας τα ακόλουθα:
   
               (1)
            
            
               Η Επιτροπή, ενεργώντας σύμφωνα με το άρθρο 17 της οδηγίας 2002/53/ΕΚ, δημοσίευσε στις 17 Σεπτεμβρίου του 2004 στη σειρά C της Επίσημης Εφημερίδας της Ευρωπαϊκής Ένωσης κατάλογο δεκαεπτά γενετικώς τροποποιημένων ποικιλιών αραβοσίτου, που προέρχονται από τον γενετικώς τροποποιημένο οργανισμό MON 810, στο δέκατο τρίτο συμπλήρωμα της εικοστής δεύτερης πλήρους έκδοσης του κοινού καταλόγου ποικιλιών καλλιεργούμενων φυτικών ειδών (2).
            
         
               (2)
            
            
               Βάσει του άρθρου 16 παράγραφος 1 της προαναφερθείσας οδηγίας, τα κράτη μέλη μεριμνούν ώστε, από τη δημοσίευση που αναφέρεται στο άρθρο 17, οι σπόροι ποικιλιών που έχουν γίνει αποδεκτές σύμφωνα με τις διατάξεις της εν λόγω οδηγίας ή σύμφωνα με τις αρχές που αντιστοιχούν στις αρχές της εν λόγω οδηγίας δεν υπόκεινται σε κανέναν περιορισμό εμπορίας ως προς την ποικιλία.
            
         
               (3)
            
            
               Σύμφωνα με το άρθρο 7 παράγραφος 4 της εν λόγω οδηγίας, οι γενετικώς τροποποιημένες ποικιλίες γίνονται αποδεκτές για καταχωρίσεις σε έναν εθνικό κατάλογο μόνον αφού έχουν γίνει αποδεκτές για εμπορία σύμφωνα με την οδηγία 90/220/ΕΟΚ του Συμβουλίου (3), που έχει ήδη αντικατασταθεί από την οδηγία 2001/18/ΕΚ του Ευρωπαϊκού Κοινοβουλίου και του Συμβουλίου (4), η οποία προβλέπει την αξιολόγηση των κινδύνων των γενετικώς τροποποιημένων οργανισμών για την ανθρώπινη υγεία και το περιβάλλον.
            
         
               (4)
            
            
               Με την απόφαση 98/294/ΕΚ της Επιτροπής, της 22ας Απριλίου 1998, για τη διάθεση στην αγορά γενετικώς τροποποιημένου αραβοσίτου (Zea mays L. σειρά MON 810) σύμφωνα με την οδηγία 90/220/ΕΟΚ του Συμβουλίου (5), αποφασίστηκε να επιτραπεί η διάθεση στην αγορά του εν λόγω προϊόντος. Στις 3 Αυγούστου 1998, οι γαλλικές αρχές επέτρεψαν, πράγματι, τη διάθεση του εν λόγω προϊόντος στην αγορά.
            
         
               (5)
            
            
               Στις 31 Μαρτίου 2005, η Επιτροπή έλαβε αίτημα της Δημοκρατίας της Πολωνίας για απαγόρευση, με βάση το άρθρο 16 παράγραφος 2 της οδηγίας 2002/53/ΕΚ, της χρήσης και της διάθεσης στην αγορά υλικού σποράς δεκαεπτά γενετικώς τροποποιημένων ποικιλιών αραβοσίτου της σειράς MON 810. Ένα τροποποιημένο αίτημα υποβλήθηκε στις 24 Ιουνίου 2005, το οποίο διευκρίνιζε ότι βασιζόταν στο άρθρο 16 παράγραφος 2 στοιχείο β). Στις 9 Δεκεμβρίου 2005, η Πολωνία πληροφόρησε την Επιτροπή ότι το αίτημα δεν αφορά την ποικιλία Novelis που αναφερόταν στο αρχικό αίτημα. Η Πολωνία διευκρίνισε επίσης ότι το αίτημα για τις λοιπές ποικιλίες αφορά απεριόριστο χρονικό διάστημα.
            
         
               (6)
            
            
               Σύμφωνα με τις διαθέσιμες πληροφορίες για τις δεκαέξι σχετικές ποικιλίες, είναι γνωστό ότι οι εν λόγω ποικιλίες δεν είναι κατάλληλες για καλλιέργεια σε οποιοδήποτε μέρος της Πολωνίας, λόγω των πολύ υψηλών κατηγοριών ωρίμανσής τους, που είναι τουλάχιστον 350 σύμφωνα με το δείκτη του FAO ή ισοδύναμης κατηγορίας ωρίμανσης. Οι σχετικοί κλιματολογικοί και γεωργικοί παράγοντες αποτελούν μόνιμο εμπόδιο για την καλλιέργεια των ποικιλιών αυτών στην Πολωνία.
            
         
               (7)
            
            
               Με βάση αυτές τις συνθήκες, η αίτηση της Δημοκρατίας της Πολωνίας θα πρέπει να εγκριθεί με βάση το άρθρο 16 παράγραφος 2 στοιχείο β) για τις εν λόγω δεκαέξι γενετικώς τροποποιημένες ποικιλίες αραβοσίτου.
            
         
               (8)
            
            
               Για να είναι σε θέση η Επιτροπή να πληροφορήσει τα άλλα κράτη μέλη και να επικαιροποιήσει τον κοινό κατάλογο ποικιλιών καλλιεργούμενων φυτικών ειδών που προβλέπεται στην οδηγία 2002/53/ΕΚ, πρέπει να επιβληθεί στην Πολωνία η υποχρέωση να πληροφορήσει σχετικά την Επιτροπή όταν θα κάνει χρήση της έγκρισης που χορηγείται με την παρούσα απόφαση.
            
         
               (9)
            
            
               Η Δημοκρατία της Πολωνίας έχει υποβάλει παρόμοιο αίτημα για ποικιλίες γενετικώς μη τροποποιημένου αραβοσίτου. Δεδομένου ότι οι σχετικές αιτήσεις διέπονται από διαφορετική διαδικασία, το ζήτημα αυτό θα αποτελέσει αντικείμενο ξεχωριστής απόφασης.
            
         
               (10)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής σπόρων προς σπορά και γεωργικών, δενδροκηπευτικών και δασικών φυτών προς φύτευση,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Επιτρέπεται στη Δημοκρατία της Πολωνίας να απαγορεύει τη χρήση, σε οποιοδήποτε μέρος της επικράτειάς της, των δεκαέξι γενετικώς τροποποιημένων ποικιλιών αραβοσίτου που είναι καταχωρισμένες στο δέκατο τρίτο συμπλήρωμα της εικοστής δεύτερης πλήρους έκδοσης του κοινού καταλόγου ποικιλιών καλλιεργούμενων φυτικών ειδών και παρατίθενται στο παράρτημα της παρούσας απόφασης.
   Άρθρο 2
   Για να είναι σε θέση η Επιτροπή να πληροφορήσει τα άλλα κράτη μέλη, η Δημοκρατία της Πολωνίας πρέπει να κοινοποιήσει στην Επιτροπή την ημερομηνία από την οποία θα αρχίσει να χρησιμοποιεί την άδεια που χορηγήθηκε βάσει του άρθρου 1.
   Άρθρο 3
   H παρούσα απόφαση απευθύνεται στη Δημοκρατία της Πολωνίας.
   
      Βρυξέλλες, 8 Μαΐου 2006.
      
         
            Για την Επιτροπή
         
         Μάρκος ΚΥΠΡΙΑΝΟΫ
         
         
            Μέλος της Επιτροπής
         
      
   
   
      (1)  ΕΕ L 193 της 20.7.2002, σ. 1· οδηγία όπως τροποποιήθηκε από τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου (ΕΕ L 268 της 18.10.2003, σ. 1).
   
      (2)  ΕΕ C 232 A της 17.9.2004, σ. 1.
   
      (3)  ΕΕ L 117 της 8.5.1990, σ. 15.
   
      (4)  ΕΕ L 106 της 17.4.2001, σ. 1· οδηγία όπως τροποποιήθηκε τελευταία από τον κανονισμό (ΕΚ) αριθ. 1830/2003 (ΕΕ L 268 της 18.10.2003, σ. 24).
   
      (5)  ΕΕ L 131 της 5.5.1998, σ. 32.
   
      ΠΑΡΑΡΤΗΜΑ
      
                  1.
               
               
                  Aliacan BT
               
            
                  2.
               
               
                  Aristis BT
               
            
                  3.
               
               
                  Bolsa
               
            
                  4.
               
               
                  Campero BT
               
            
                  5.
               
               
                  Cuartal BT
               
            
                  6.
               
               
                  DK 513
               
            
                  7.
               
               
                  DKC6550
               
            
                  8.
               
               
                  DKC6575
               
            
                  9.
               
               
                  Elgina
               
            
                  10.
               
               
                  Gambier BT
               
            
                  11.
               
               
                  Jaral BT
               
            
                  12.
               
               
                  Lévina
               
            
                  13.
               
               
                  Olimpica
               
            
                  14.
               
               
                  PR32P76
               
            
                  15.
               
               
                  PR33P67
               
            
                  16.
               
               
                  Protect